stanford-oval/wikipedia huggingface dataset:
วารินทร์ ลิ้มศักดากุล
งานการเมือง

วารินทร์ เข้าสู่วงการการเมืองด้วยการเป็นสมาชิกสภาจังหวัด ใน พ.ศ. 2523 และ พ.ศ. 2528 ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2531 สังกัดพรรคกิจสังคม และดำรงตำแหน่งเพียงสมัยเดียว
งานการเมือง > สมาชิกสภาผู้แทนราษฎร

วารินทร์ ลิ้มศักดากุล ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเชียงใหม่ สังกัดพรรคกิจสังคม
การทำงาน

วารินทร์ ลิ้มศักดากุล ประกอบธุรกิจเกี่ยวกับเคมีเกษตร อาทิ บริษัท ลิ้มศักดากุลเคมีเกษตร จำกัด บริษัท ลิ้มศักดากุลอุตสาหกรรมการเกษตร จำกัด
นอกจากงานการเมือง และงานธุรกิจ นายวารินทร์ ยังมีบทบาทสำคัญในการบริจาคทรัพย์สินสร้างวัดปู่ฮ่อ อำเภอหางดง จังหวัดเชียงใหม่ เมื่อปี พ.ศ. 2548
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พงศกร โตสุวรรณ

| พงศกร โตสุวรรณ |
| --- | --- |
เกิด: 14 ตุลาคม พ.ศ. 2534 (33 ปี) พงศกร โตสุวรรณ
ส่วนสูง: 180 เซนติเมตร
อาชีพ: นักร้อง, นักแสดง
ผลงานเด่น: รุ่นพี่ - รุ่นพี่ (2558)   ปาร์ค จี ซุน- หวานใจนายหุ่นยนต์ (2560)   ศรุต วิเศษธราธร (รุต)  - เจ้าสาวจำยอม (2561)  ฟ้าคราม - มาดามบ้านนา (2562)   ชยุต - สามีชั่วคืน (2565)
สังกัด: สถานีโทรทัศน์สีกองทัพบกช่อง 7 (2560 – ปัจจุบัน)
ฐานข้อมูล
IMDb
พงศกร โตสุวรรณ ชื่อเล่น บอม ส่วนสูง 180ซม. เป็นนักแสดงชาวไทย เกิดที่จังหวัดระยอง (เกิด 14 ตุลาคม พ.ศ. 2534) มีชื่อเสียงการแสดงภาพยนตร์เรื่อง รุ่นพี่ และในปัจจุบันเขาได้ลงนามสัญญาในฐานะเป็นนักแสดงสังกัดช่อง 7 HD ในปี 2560 มีผลงานละครเรื่อง หวานใจนายหุ่นยนต์, เจ้าสาวจำยอม เป็นต้น
ประวัติ

พงศกร เป็นนักแสดงชาวไทย เกิด 14 ตุลาคม พ.ศ. 2534 ที่จังหวัดระยองสำเร็จการศึกษาที่มหาวิทยาลัยรังสิต
ประวัติ > การทำงาน

พงศกรเริ่มเข้าสู่ในวงการบันเทิงมีผลงานภาพยนตร์เรื่อง รุ่นพี่ รับบท"เป็นผีรุ่นพี่ "แสดงคู่กับพลอยชมพูและเป็นที่รู้จักกันในบทบาทรุ่นพี่ ภายหลังได้ประสบความสำเร็จจากภาพยนตร์เรื่องนี้ได้ประสบความสำเร็จและในปี 2560 พงศกรได้ลงนามสัญญาเป็นนักแสดงในสังกัดช่อง 7 HDมีผลงานละครเรื่องแรก หวานใจนายหุ่นยนต์  รับบท 2 ตัวละคร แต่ 3 บุคคลิก รับบทเป็น "ปาร์กจีซุน" และ "เอ็มอีวัน" โดยปาร์กจีซุนเป็นหนุ่มที่มาจากประเทศเกาหลี มีหน้าที่สร้างหุ่นยนต์เพื่อมาช่วยการศึกษาของเมืองไทย ส่วนเอ็มอีวัน หุ่นยนต์ที่ถูกสร้างโดยปาร์กจีซุน และบุคลิกที่ 3 คือปาร์กจีซุนที่อยู่ในร่างของเอ็มอีวัน และเป็นที่รู้จักเพิ่มมากขึ้นในบทบาท "ศรุต" จากละครเรื่อง เจ้าสาวจำยอม ต่อมาในปี 2562 แสดงละครเรื่อง มาดามบ้านนา
ในปี พ.ศ. 2565 พงศกรมีผลงานละครเรื่อง สาวน้อยร้อยไมค์ รับบทเป็น "ภูไท" แสดงคู่กับนางเอกน้องใหม่ แอนน่า กลึคส์ เป็นละครเพลงแนวโรแมนติก-คอมเมดี้-ดราม่า ได้รับกระแสตอบรับที่ดีและเป็นละครเย็นที่เรตติ้งกำลังมาแรงในขณะช่วงเวลาออกอากาศ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี พ> ศ. | เรื่อง | บทบาท |
| --- | --- | --- |
| 2560 | หวานใจนายหุ่นยนต์ | ปาร์ค จี ซุน |
| 2561 | เจ้าสาวจำยอม | ศรุต วิเศษธราธร (รุต) |
| 2562 | มาดามบ้านนา | ฟ้าคราม นางามเลิศ |
| 2562 | สองนรี | ร.ต.ท.วิชัย (หมวดวิชัย) |
| 2562 | เจ้าสัวมั่วนิ่ม | พารณ ภูวนาทนลิน / พรต โอบเอื้อ |
| 2564 | ทางเสือผ่าน | เกรียง น้ำงาม |
| 2564 | เพลิงปริศนา | นพ. อติรุจ (หมออาร์ต) |
| 2565 | สามีชั่วคืน | ชยุต เฉลิมชัยวรศักดิ์ |
| 2565 | สาวน้อยร้อยไมค์​ | ภูไท ศรีวรรณา (ภู) |
| 2566 | เภตรานฤมิต​ | ทศพล (ทศ) (ปัจจุบัน) / หม่อมทศ (อดีต) |
| 2566 | รักในรอยลวง | คณุตม์ / เขื่อน |
| 2568 | เลดี้ทุ่งกระบือบาล | จอมทัพ ศิลาพงศ์ |
ผลงาน > เพลง

| พ> ศ. | เพลง | ร้องร่วมกับ | หมายเหตุ |
| --- | --- | --- | --- |
| 2560 | เวลาที่สำคัญ | อาทิตย์ ตั้งวิบูลย์พาณิชย์ วศิน อัศวนฤนาท จุติ จำเริญเกตุประทีป ภัณฑิรา พิพิธยากร วรากร ศวัสกร หัสวีร์ ภัคพงษ์ไพศาล พิมประภา ตั้งประภาพร มุกดา นรินทร์รักษ์ เฌอมาวีร์ สุวรรณภาณุโชค คริษฐา สังสะโอภาส รมิดา ธีรพัฒน์ ธัญญวีร์ ชุณหสวัสดิกุล | Happy New Year 2561 |
ผลงาน > ผลงานเพลงประกอบละคร

เพลง "อยากเป็นหวานใจ" ศิลปิน พงศกร โตสุวรรณ พรชดา เครือคช
เพลง "ฉันรักเธอทุกเวลา" (OST.รุ่นพี่) ศิลปิน พงศกร โตสุวรรณ
ผลงาน > ผลงานภาพยนตร์

พ.ศ. 2558 รุ่นพี่
แหล่งข้อมูลอื่น

พงศกร โตสุวรรณ ที่อินสตาแกรม
โรงเรียนเซนต์คาเบรียล

| โรงเรียนเซนต์คาเบรียล |
| --- | --- |
St. Gabriel’s College
 
ที่ตั้ง

565 ถนนสามเสน แขวงวชิรพยาบาล เขตดุสิต กรุงเทพมหานคร
ข้อมูล
ชื่ออื่น: ซ.ค. หรือ S.G.
ประเภท: โรงเรียนเอกชน
สถาปนา: 6 กุมภาพันธ์ พ.ศ. 2463; 105 ปีก่อน (2463-02-06)
ผู้ก่อตั้ง: เจษฎาจารย์ มาร์ติน เดอ ตูรส์
ผู้อำนวยการ: ภราดา ดร. สุรกิจ ศรีสราญกุลวงศ์
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ 
สี:    น้ำเงิน และขาว
คำขวัญ: Labor Omnia Vincit   "ความวิริยอุตสาหะเป็นหนทางไปสู่ความสำเร็จ"
เพลง: มาร์ชเซนต์คาเบรียล
เว็บไซต์: http://www.sg.ac.th/
โรงเรียนเซนต์คาเบรียล (อังกฤษ: St. Gabriel's College) เป็นโรงเรียนชายล้วนขนาดใหญ่ ในเครือคณะภราดาเซนต์คาเบรียล ตั้งอยู่บนถนนสามเสน แขวงวชิรพยาบาล เขตดุสิต กรุงเทพมหานคร เปิดสอนนักเรียน ระดับชั้นประถมศึกษาปีที่ 1 ถึงมัธยมศึกษาปีที่ 6 คำว่า "เซนต์คาเบรียล" ในชื่อโรงเรียนนั้น จึงมาจากชื่อคณะภราดาเซนต์คาเบรียล ผู้ก่อตั้งโรงเรียน โรงเรียนเซนต์คาเบรียลเป็นโรงเรียนที่เก่าแก่และมีชื่อเสียงแห่งหนึ่งในประเทศ  และคุณภาพของนักเรียนและศิษย์เก่าที่จบไป[ต้องการอ้างอิง]
โรงเรียนเซนต์คาเบรียลเป็นหนึ่งในสองของโรงเรียนในเครือฯ ที่ใช้สีประจำสถาบันคือ กรมท่าขาว (อีกโรงเรียนหนึ่งที่ใช้สีน้ำเงินขาวคือโรงเรียนอัสสัมชัญลำปาง) และมีเพียงวิทยาเขตเดียว เช่นเดียวกับ โรงเรียนมงฟอร์ตวิทยาลัยและโรงเรียนเซนต์หลุยส์
ประวัติของโรงเรียน

ภายหลังจากสงครามโลกครั้งที่หนึ่งสงบลง โรงเรียนอัสสัมชัญได้ขยายตัวอย่างรวดเร็ว เจษฎาจารย์มาร์ติน เดอ ตูรส์ และคณะที่ปรึกษา มีแนวความคิดที่จะเปิดโรงเรียนแห่งใหม่ในกรุงเทพฯ เพื่อรองรับการขยายตัวของโรงเรียนอัสสัมชัญ ประกอบกับท่านได้รับข้อเสนอ จากบาทหลวงบรัวซา อธิการโบสถ์นักบุญฟรังซิสซาเวียร์  เสนอให้ที่ดินบริเวณถนนสามเสน เป็นสถานที่ก่อสร้าง
การขยายตัวมาเปิดโรงเรียนเซนต์คาเบรียล ในฐานะสาขาที่สองของคณะภราดาเซนต์คาเบรียล มิได้เกิดขึ้นท่ามกลางสภาพบ้านเมืองปกติ แม้ว่าประเทศไทยจะอยู่ห่างจากสงครามครั้งนั้นมาก แต่ผลกระทบทางเศรษฐกิจ สังคม ทำให้วัสดุที่จำเป็นสำหรับการก่อสร้างขาดแคลน และมีราคาแพง ขณะที่แรงงานกรรมกรก็เป็นสิ่งหายากเช่นกัน
เจษฎาจารย์มาร์ตินจึงได้เริ่มดำเนินการก่อสร้างโรงเรียนเซนต์คาเบรียล ตั้งแต่ปี พ.ศ. 2462 โดยท่านเป็นนายช่างสถาปนิกออกแบบให้คำปรึกษาเอง และมีนายเบเกอแลง (Mr. Be'quelin) เป็นวิศวกร ในขณะที่ดำเนินการก่อสร้างโรงเรียนอยู่นั้น ได้ใช้บ้านของนายเบอลี่  เป็นโรงเรียนชั่วคราว ในปีแรกมีนักเรียนทั้งสิ้น 141 คน
โรงเรียนสร้างเสร็จสมบูรณ์ในเดือนกุมภาพันธ์ พ.ศ. 2463 ตามปฏิทินไทยเดิม (ตรงกับคริสต์ศักราช 1921 ของปฏิทินสากล) มีตึกหลังใหญ่เรียกว่า "ตึกแดง" โดยส่วนที่เป็นไม้ใช้ไม้สักทั้งสิ้น ซึ่งบริษัทบอมเบย์เบอรม่า เป็นผู้ติดต่อส่งวัสดุต่าง ๆ ในการก่อสร้าง คิดตามบัญชีที่บันทึกไว้ทั้งสิ้นเป็นเงินประมาณ หนึ่งแสนเศษ ในระยะแรกรู้จักกันในนาม "โรงเรียนอัสสัมชัญ สามเสน" และได้รับบุคลากรจากโรงเรียนอัสสัมชัญไปช่วยก่อร่างสร้างตัว ด้วยเหตุนี้เองในปีแรกจึงมีนักเรียนมาสมัครเป็นจำนวนถึง 150 คน
ประวัติของโรงเรียน > สถานที่ตั้ง

ถนนสามเสน แขวงวชิรพยาบาล เขตดุสิต กรุงเทพมหานคร ที่ตั้งโรงเรียนมีบริเวณติดต่อกับชุมชนที่หลากหลายมาก โดยอาณาเขตด้านหลังโรงเรียนติดกับโรงเรียนเซนต์ฟรังซิสซาเวียร์คอนแวนต์ อ้อมมาทางด้านซ้าย ทางซอยสามเสน 13 (มิตรคาม) จะติดกับที่ดินของโบสถ์เซนต์ฟรังซิสซาเวียร์ ซึ่งจะมีบ้านเรือนร้านค้าทางด้านติดถนนสามเสน แล้วถัดมาในซอยมิตรคามก็จะเป็นสุสานของโบสถ์ฯ และที่พัก ฝั่งตรงข้ามกับเขตโรงเรียนเดิม ก็รายล้อมด้วยสถานศึกษาอื่น ๆ ในละแวกโรงเรียนได้แก่ มหาวิทยาลัยสวนดุสิต มหาวิทยาลัยราชภัฏสวนสุนันทา โรงเรียนวัดราชาธิวาส สมาคมนักเรียนเก่าเบญจมบพิตรในพระบรมราชูปถัมภ์  สมาคมศิษย์เก่าสวนกุหลาบวิทยาลัย ในพระบรมราชูปถัมภ์ และหอสมุดแห่งชาติ
ปรัชญา

ปรัชญาการศึกษาของโรงเรียนมี 2 อย่าง คือ
จุดหมายของชีวิต คือ การรู้จักสัจธรรมความจริง และการเข้าถึงธรรมอันสูงส่ง อันเป็นบ่อเกิดของชีวิต
มนุษย์ทุกคนต้องทำงาน ความวิริยะ อุตสาหะ เป็นหนทางไปสู่ความสำเร็จ (Labor Omnia Vincit)
อนึ่ง คำว่า "Labor Omnia Vincit" ดังที่ปรากฏอยู่ในตราประจำคณะภราดาเซนต์คาเบรียล เป็นคำจากภาษาละติน
ตราประจำโรงเรียน

ตราประจำโรงเรียนใช้ตราของคณะภราดาเซนต์คาเบรียล ซึ่งสถาบันการศึกษาในเครือคณะภราดาเซนต์คาเบรียลทั้งหมดใช้ตรานี้เป็นตราประจำสถาบันร่วมกัน ตรงกลางตราเป็นรูปโล่แบ่งสี่ซีก มีสัญลักษณ์ดังนี้
ตราประจำโรงเรียน > A.M. และ ช่อดอกซ่อนกลิ่นสีขาว

A.M. มาจากคำละตินว่า "Ave Marie" หมายถึง "วันทามารีย์" หรืออีกนัยหนึ่งหมายถึง "Alma Mater" หมายถึง "โรงเรียนแม่" — ส่วนดอกซ่อนกลิ่น แสดงถึงความบริสุทธิ์ผุดผ่อง ที่นักเรียนทุกคนต้องพยายามทำตนให้เป็นผู้บริสุทธิ์ทั้งกาย วาจา และ ใจ อยู่เสมอไม่ว่าจะอยู่ที่ใดก็ตาม — ในส่วนนี้จึงมีความหมายรวมว่า โรงเรียนเปรียบเสมือนบ้านเกิดที่ทุกคนเป็นสมาชิกในครอบครัว มีพระนางมารีอาเป็นที่รักเคารพและบูชาร่วมกันไม่แยกแยะว่าใครมีหรือจน ความรักและความสุขที่มีต่อครอบครัว ต่อแม่ที่มีร่วมกันเป็นความบริสุทธิ์ทั้งกาย วาจา และใจเสมอ ไม่ว่าอยู่ ณ ที่แห่งใด
ตราประจำโรงเรียน > รูปเรือใบ และ ดาวเหนือเรือ

เปรียบได้กับ "นาวาชีวิต" ที่จะต้องต่อสู้คลื่นลมและแสงแดดไปจนถึงฝั่ง เป็นคติให้ได้คิดเสมอว่า "ชีวิตคือการต่อสู้" มีดวงดาวอยู่ในท้องฟ้าเหนือเรือที่กำลังสู้คลื่นลม หมายถึงแสดงแห่งความหวัง ได้แก่ แสงธรรมแห่งศาสนา กับแสดงแห่งปัญญา จากสรรพวิทยาการที่ได้รับจากโรงเรียนรวมกันเป็นดวง ประทีป ส่องนำชีวิต (คือคนที่อยู่ในเรือ) ไปสู่จุดหมายปลายทางได้ด้วยคุณธรรม และปัญญา
ตราประจำโรงเรียน > อักษร DS และไม้กางเขน

ย่อจากภาษาฝรั่งเศส "Dieu Seul" หมายความว่า จะทำงานทุกอย่างเพื่อเป็นสิริมงคลแก่พระเจ้า เป็นคติพจน์ของนักบุญหลุยส์ เดอ มงฟอร์ ผู้สถาปนาคณะเซนต์คาเบรียล — โดยอีกนัยหนึ่ง D หรือ Divinity หมายถึงศาสนา ซึ่งเราทุกคนต้องมีศาสนาเป็นหลักยึดเหนี่ยวจิตใจ, เครื่องหมายกางเขน เป็นเครื่องหมายแห่งความรัก และความเสียสละ ดังที่พระคริสต์ได้ทรงสละชีวิตของพระองค์ด้วยความรัก ที่จะช่วยไถ่บาปให้แก่มวลมนุษย์, S หรือ Science หมายถึงวิทยาการ ความรู้ที่ทำให้เรามีเหตุผล เราทุกคนควรจะมุ่งหาความรู้อยู่เสมอ ยิ่งเรามีความรู้ฝ่ายโลกมากขึ้นเท่าได เราก็ยิ่งควรสนใจหาความรู้ฝ่ายธรรมให้มากขึ้นเท่านั้น
สำหรับพวงดอกไม้ที่ประดับโล่ เป็นมาลัยเกียรติยศที่จะเตือนใจทุกคนให้กระทำความดีให้เชิดชู และจรรโลงไว้ซึ่งเกียรติยศ ชื่อเสียงของสถาบันมิให้เสื่อมสูญสลายไป
สถานที่สำคัญภายในโรงเรียน > ตึกมาร์ติน เดอ ตูรส์ หรือ ตึกแดง (พ.ศ. 2463)

เป็นตึก 3 ชั้นเก่าแก่ที่สุด สร้างเมื่อ พ.ศ. 2463 โดยท่านเจษฎาจารย์มาร์ติน เดอ ตูรส์ อธิการท่านแรกเป็นผู้ออกแบบก่อสร้างเองด้วยสถาปัตยกรรมแบบตะวันตก บัดนี้ได้กลายเป็นสัญลักษณ์ของโรงเรียนเซนต์คาเบรียลไปแล้ว ซึ่งได้รับการบูรณะและอนุรักษ์ไว้เพื่อเป็นอนุสรณ์แก่โรงเรียน ปัจจุบันใช้เป็นที่ทำการของหน่วยสนับสนุนการเรียนการสอน พิพิธภัณฑ์หุ่นขี้ผึ้ง ห้องเกียรติยศ และห้องประชุมแบบครบวงจร
สถานที่สำคัญภายในโรงเรียน > ตึกเดอ มงฟอร์ต

เป็นอาคาร 4 ชั้น ชั้นล่าง และชั้นสองเป็นโรงอาหารนักเรียน และหอประชุม มีห้องสมุดกลาง พิพิธภัณฑ์ผีเสื้อและแมลงของภราดาฟิลิป อำนวย ปิ่นรัตน์ พิพิธภัณฑ์เปลือกหอย พิพิธภัณฑ์เรือจำลอง พิพิธภัณฑ์แร่และซากฟอสซิล ห้องเรียนและฝึกซ้อมศิลปะการแสดงนาฏศิลป์(โขน) ดนตรีไทย และดนตรีสากล
สถานที่สำคัญภายในโรงเรียน > ตึกจอห์น แมรี่

เป็นอาคารที่พักของอาจารย์ชาวต่างชาติ มีประตูเชื่อมจากภายนอกโรงเรียน
สถานที่สำคัญภายในโรงเรียน > ตึกเกรก ยิมเนเซียม (พ.ศ. 2514)

เป็นตึก 5 ชั้น สร้างเมื่อ พ.ศ. 2514 มีสนามบาสเกตบอลในร่มพร้อมอัฒจันทร์เชียร์ ชั้นบนใช้เป็นห้องเรียนชั้นประถมศีกษาปีที่ 6 ห้องกิจกรรมทางภาษาต่างประเทศ(ภาษาจีน) และเป็นลานเอนกประสงค์สำหรับนักเรียนชั้นประถมศีกษาปีที่ 6
สถานที่สำคัญภายในโรงเรียน > ตึกฟาติมา ร.ศ.200 (พ.ศ. 2523)

เป็นตึก 7 ชั้น สร้างเมื่อ พ.ศ. 2523 เป็นอาคาร 7 ชั้น โดยอาคารหลังนี้ใช้เป็นห้องเรียนชั้น ป.1-2 และ ป.5 ทุกห้องติดเครื่องปรับอากาศ  สนามเทนนิส และสนามบาสเกตบอล รวมทั้งห้องคอมพิวเตอร์ระดับประถม ห้องกิจกรรมภาษาอังกฤษ ห้องพยาบาลแผนกประถมศึกษา ชั้น 7 เดิมที่เป็นสนามเทนนิส ปัจจุบันปรับเป็นห้องกิจกรรมย่อย มีสนามเด็กเล่นอยู่ชั้น 3
สถานที่สำคัญภายในโรงเรียน > ตึกฮิวเบิร์ต เมโมเรียล (พ.ศ. 2529)

สร้างเมื่อ พ.ศ. 2529 เป็นอาคาร 4 ชั้น มีที่จอดรถครู สระว่ายน้ำ ศูนย์ภาษาต่างประเทศโรงเรียนเซนต์คาเบรียล ห้องสอบรวม และส่วนงานซ่อมบำรุงอาคารสถานที่  (ที่ตั้งของสมาคมศิษย์เก่าเซนต์คาเบรียล)
สถานที่สำคัญภายในโรงเรียน > ตึกแอนดรูว์ เมโมเรียล 2000 (พ.ศ. 2544)

เป็นตึก 6 ชั้น สร้างเมื่อ พ.ศ. 2544 ใช้เป็นสถานที่เรียนของระดับชั้นมัธยมศึกษาปีที่ 1-2 ห้องปฏิบัติการคอมพิวเตอร์และเทคโนโลยีคอมพิวเตอร์  ห้องพยาบาลแผนกมัธยมศึกษา ห้องพักครูหมวดภาษาต่างประเทศ โบสถ์น้อยประจำโรงเรียน และห้องพักคณะภราดา
สถานที่สำคัญภายในโรงเรียน > ตึกแม่พระ (พ.ศ. 2550)

สร้างเมื่อ พ.ศ. 2550 เพื่อทดแทนตึกแม่พระหลังเดิม และตึกวิทยาศาสตร์ ซึ่งทรุดโทรมลงตามกาลเวลา และหมดสภาพการใช้สอย  เป็นอาคารเรียน 6 ชั้น รวมรวมชั้นใต้ดิน ภายนอกประดิษฐานรูปปั้นพระแม่มารีทรงแผ่พระหัตถ์ประทานพรงดงามมาก ภายในอาคารมีลานจักรราษี เป็นห้องเรียนของนักเรียนชั้นมัธยมศึกษาปีที่ 3-6 มีโรงยิมเนเซียม ซึ่งมีสนามบาสเกตบอลในร่มขนาดมาตรฐาน โต๊ะกิจกรรมกีฬาปิงปอง และสระว่ายน้ำในร่มขนาดใหญ่สำหรับนักเรียนชั้นประถมศึกษา โถงชั้นใต้ดินสามารถใช้เข้าแถวและจัดกิจกรรมอื่นๆได้ มีห้องปฏิบัติการทางวิทยาศาสตร์ครบวงจร ห้องกิจกรรมทางภาษา ห้องออดิทอเรียม ห้องปฏิบัติการคอมพิวเตอร์และเทคโนโลยีของระดับชั้นมัธยมศึกษา ห้องแนะแนว ห้องปกครอง ห้องศิลปะ ห้องพลศึกษา และห้องปฏิบัติการส่งเสริมการคิด (Thinking lab)
สถานที่สำคัญภายในโรงเรียน > ตึก 90 ปี เซนต์คาเบรียล (พ.ศ. 2553)

เป็นอาคาร 5 ชั้น สร้างเมื่อ พ.ศ. 2553 เป็นห้องประชุมสัมมนา ห้องทำงานภราดาฟิลิป อำนวย ปิ่นรัตน์ ที่ทำงานฝ่ายบริหารอาคารสถานที่  ที่ทำงานสมาคมผู้ปกครองและครูฯ ห้องปฏิบัติงานพัฒนาศักยภาพของผู้เรียนตามแนวมนุษยปรัชญา  และศูนย์การเรียนร่วมของนักเรียนผู้พิการทางสายตา มีทางเชื่อมกับสะพานลอยคนข้ามหน้าโรงเรียน
สถานที่สำคัญภายในโรงเรียน > ตึก Annunciation หรือ ตึกแม่พระรับสาร (พ.ศ. 2555)

สร้างแล้วเสร็จเมื่อ พ.ศ. 2555  เป็นสถานที่เรียนของระดับชั้นประถมศึกษาปีที่ 3-4 มีห้องปฏิบัติการวิทยาศาสตร์ ห้องปฏิบัติการคอมพิวเตอร์ และห้องปฏิบัติธรรม (มีพระบรมสารีริกธาตุจำลอง)
สถานที่สำคัญภายในโรงเรียน > สนามมาร์ติน เดอ ตูรส์

สนามฟุตบอลหญ้าเทียมขนาดใหญ่ที่ใช้หญ้าเทียมคุณภาพสูง ล้อมสนามสองด้านด้วยอัฒจันทร์เชียร์ที่มีหลังคาผ้าใบเลื่อนเปิดปิดได้
เจษฏาธิการและผู้บริหาร

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | ภราดา มาร์ติน เดอ ตูรส์ | ค.ศ.1920 - ค.ศ.1926 |
| 2 | ภราดา เฟเดอริก ยัง (สมัยที่ 1) | ค.ศ.1926 - ค.ศ.1932 |
| 3 | ภราดา ฮิวเบิร์ต (สมัยที่ 1) | ค.ศ.1932 - ค.ศ.1938 |
| 4 | ภราดา เฟเดอริก ยัง (สมัยที่ 2) | ค.ศ.1938 - ค.ศ.1941 |
| 5 | ภราดา เทโอฟาน เวอนาร์ด ชิน บุณยานันท์ | ค.ศ.1941 - ค.ศ.1944 |
| 6 | ภราดา เอลอยเซียส | ค.ศ.1944 - ค.ศ.1947 |
| 7 | ภราดา มงฟอร์ต เดอ โรซาริโอ | ค.ศ.1947 - ค.ศ.1953 |
| 8 | ภราดา ยอห์น มารี | ค.ศ.1953 - ค.ศ.1955 |
| 9 | ภราดา ฮิวเบิร์ต (สมัยที่ 2) | ค.ศ.1955 - ค.ศ.1961 |
| 10 | ภราดา มงฟอร์ต เดอ โรซาริโอ (สมัยที่ 2) | ค.ศ.1961 - ค.ศ.1966 |
| 11 | ภราดา อัลฟอนซัส เดอ ลิกัวรี โยธิน ศันสนยุทธ | ค.ศ.1966 - ค.ศ.1968 |
| 12 | ภราดา ดร. ประทีป มาร์ติน โกมลมาศ | ค.ศ.1968 - ค.ศ.1974 |
| 13 | ภราดา ฟิลิป อำนวย ปิ่นรัตน์ (สมัยที่ 1) | ค.ศ.1974 - ค.ศ.1977 |
| 14 | ภราดา มีศักดิ์ ว่องประชานุกูล | ค.ศ.1977 - ค.ศ.1983 |
| 15 | ภราดา ฟิลิป อำนวย ปิ่นรัตน์ (สมัยที่ 2) | ค.ศ.1983 - ค.ศ.1985 |
| 16 | ภราดา ดร. บัญชา แสงหิรัญ | ค.ศ.1985 - ค.ศ.1991 |
| 17 | ภราดา อรุณ เมธเศรษฐ์ | ค.ศ.1991 - ค.ศ.1997 |
| 18 | ภราดา เลโอ โยเซฟ ดร. วิศิษฐ์ ศรีวิชัยรัตน์ | ค.ศ.1997 - ค.ศ.2003 |
| 19 | ภราดา ดร. อนุศักดิ์ นิธิภัทราภรณ์ | ค.ศ.2003 - ค.ศ.2013 |
| 20 | ภราดา ผศ.ดร. วินัย วิริยวิทยาวงศ์ | ค.ศ.2013 - ค.ศ.2018 |
| 21 | ภราดา ดร. มณฑล ประทุมราช | ค.ศ.2018 - ค.ศ.2022 |
| 22 | ภราดา ดร. สุรกิจ ศรีสราญกุลวงศ์ | ค.ศ.2022 - ปัจจุบัน |
แหล่งข้อมูลอื่น

โรงเรียนเซนต์คาเบรียล เว็บไซต์อย่างเป็นทางการ
ศูนย์รวมศิษย์เก่าเซนต์คาเบรียล เก็บถาวร 2005-04-24 ที่ เวย์แบ็กแมชชีน เว็บไซต์ศิษย์เก่าอย่างเป็นทางการ
มูลนิธิเซนต์คาเบรียลแห่งประเทศไทย
สมาคมศิษย์เก่าเซนต์คาเบรียล
ศิษย์เก่าเซนต์คาเบรียล รุ่น 2527 (อโศกผลัดใบ) เก็บถาวร 2011-02-01 ที่ เวย์แบ็กแมชชีน
WebBlogเพื่อศิษย์เก่าเซนต์คาเบรียล
แผนที่และภาพถ่ายทางอากาศของ โรงเรียนเซนต์คาเบรียล
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′34″N 100°30′27″E﻿ / ﻿13.776140°N 100.507380°E﻿ / 13.776140; 100.507380
| ด ค กสถานศึกษาในเครือมูลนิธิคณะเซนต์คาเบรียลแห่งประเทศไทย |
| --- | --- |
โรงเรียน:  อัสสัมชัญ  เซนต์คาเบรียล  มงฟอร์ตวิทยาลัย  อัสสัมชัญพาณิชยการ  อัสสัมชัญศรีราชา  เซนต์หลุยส์   อัสสัมชัญลำปาง  อัสสัมชัญธนบุรี  อัสสัมชัญระยอง  อัสสัมชัญอุบลราชธานี  อัสสัมชัญแผนกประถม  อัสสัมชัญนครราชสีมา  อัสสัมชัญสมุทรปราการ  อัสสัมชัญเทคนิคนครพนม  อัสสัมชัญหลักสูตรภาษาอังกฤษ 
มหาวิทยาลัย:  มหาวิทยาลัยอัสสัมชัญ 
| ด ค กโรงเรียนชายล้วนในประเทศไทย |
| --- | --- |
กรุงเทพมหานคร:  กรุงเทพคริสเตียนวิทยาลัย  เซนต์คาเบรียล  เซนต์ดอมินิก  ไตรมิตรวิทยาลัย  ทวีธาภิเศก  เทพศิรินทร์  ปทุมคงคา  มัธยมวัดเบญจมบพิตร  วชิราวุธวิทยาลัย  วัดบวรนิเวศ  วัดราชบพิธ  วัดสระเกศ  วัดสุทธิวราราม  สวนกุหลาบวิทยาลัย  อัสสัมชัญ 
ภาคกลาง:  เตรียมทหาร‡  พิษณุโลกพิทยาคม†  ภ.ป.ร. ราชวิทยาลัย ในพระบรมราชูปถัมภ์ 
ภาคเหนือ: อุตรดิตถ์†
ภาคตะวันออกเฉียงเหนือ:  ร้อยเอ็ดวิทยาลัย†  ราชสีมาวิทยาลัย 
ภาคตะวันออก:  ชลราษฎรอำรุง†  เบญจมราชูทิศ จังหวัดจันทบุรี† 
ภาคตะวันตก:  วิสุทธรังษี†  สารสิทธิ์พิทยาลัย 
ภาคใต้: แสงทองวิทยา
†เฉพาะระดับมัธยมศึกษาตอนต้น ‡มีเพียงระดับมัธยมศึกษาตอนปลาย
| ด ค กสถานศึกษาในเขตดุสิต |
| --- | --- | --- |
| มัธยมศึกษา |  โรงเรียนจิตรลดา  โรงเรียนเซนต์คาเบรียล  โรงเรียนเซนต์ฟรังซีสซาเวียร์คอนแวนต์  โรงเรียนมัธยมวัดเบญจมบพิตร  โรงเรียนโยนออฟอาร์ค  โรงเรียนราชวินิต มัธยม  โรงเรียนราชินีบน  วชิราวุธวิทยาลัย  โรงเรียนวัดน้อยนพคุณ  โรงเรียนวัดราชาธิวาส  โรงเรียนเศรษฐเสถียร  โรงเรียนสาธิตมหาวิทยาลัยราชภัฏสวนสุนันทา  |  |
| อาชีวศึกษา |  วิทยาลัยเทคโนโลยีพณิชยการสามเสน  วิทยาลัยเทคโนโลยีวิมล ศรีย่าน  |  |
| อุดมศึกษา |  มหาวิทยาลัยนวมินทราธิราช  มหาวิทยาลัยสวนดุสิต  มหาวิทยาลัยราชภัฏสวนสุนันทา  มหาวิทยาลัยเทคโนโลยีราชมงคลพระนคร  สถาบันเทคโนโลยีจิตรลดา  |  |
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร 
โรงเรียนเซนต์คาเบรียล ภาพถ่ายราวก่อนปี 1922
สมาคมศิษย์เก่าเซนต์คาเบรียล
เกว็น

เกวน หรือ เกว็น (อังกฤษ: Gwen) อาจหมายถึง
เกว็น (ชื่อ) - ชื่อต้นของบุคคล
เกว็น สเตฟานี - นักร้อง นักแต่งเพลง นักออกแบบด้านแฟชั่น ชาวอเมริกัน
เกว็น ช็อตเวล - นักธุรกิจและวิศวกรชาวอเมริกัน
ตัวละคร

เกว็น เท็นนีสัน - ตัวละครจากเรื่องเบ็นเท็น
เกว็น สแตซี - ตัวละครจากเรื่องสไปเดอร์-แมน
เกว็น พูล - ตัวละครจากในมาร์เวลคอมิกส์
ดูเพิ่ม

เบ็น (Ben)
เบน

เบน (อังกฤษ: Bane) อาจหมายถึง
ตัวละคร

เบน - ศัตรูของแบทแมน
ดาร์ธ เบน - ซิธลอร์ดในเรื่องแต่งชุดสตาร์ วอร์ส
ดูเพิ่ม

เบ็น (Ben)
ไค (แก้ความกำกวม)

ไค สามารถหมายถึง
ไค - เป็นอักษรกรีกตัวที่ 22
ดราก้อนบอล ไค - เวอร์ชันปรับปรุงของซีรีส์อนิเมะดราก้อนบอล Z
อุตสาหกรรมอากาศยานเกาหลี
บุคคล

ไค (ชื่อ)
ไค (นักร้อง) - นักร้องและนักแสดงชาวเกาหลีใต้
ไค ฮาเวิทซ์ - นักฟุตบอลชาวเยอรมัน
ไค ฮิราโนะ - นักฟุตบอลชาวญี่ปุ่น
ไค เซนาต - ยูทูบเบอร์ชาวอเมริกัน
ดาโคตา ไค - นักมวยปล้ำอาชีพชาวนิวซีแลนด์
ไค เฟ็ง - นักการเมืองชาวจีน
อาซามิ ไค - นักแสดงหญิงและโมเดลชาวญี่ปุ่น
ตัวละคร

ไค - ตัวละครจากเรื่องตัวต่อนินจา แสบซ่าส์มหากาฬ
ไค - ตัวละครจากเรื่องKaitou Boy Jokers
ไค - ตัวละครจากเรื่องล่าขุมทรัพย์สุดขอบฟ้า
ไค - ตัวละครจากเรื่องกังฟูแพนด้า 3
ไค - ตัวละครจากเรื่องดราก้อนบอล
จิซากิ ไค - ตัวละครจากเรื่องมายฮีโร่ อคาเดเมีย
ฮิวาตาริ ไค - ตัวละครจากเรื่องเบย์เบลด ศึกลูกข่างสะท้านฟ้า
โทโดอิน ไค - ตัวละครจากเรื่องไรซิ่ง อิมแพ็ค
มิยางุซุคุ ไค - ตัวละครจากเรื่องบลัดพลัส
สุวาบาระ ไค - ตัวละครจากเรื่องแชมเปี้ยนขนมปัง สูตรดังเขย่าโลก
ไค กรีน - ตัวละครจากเรื่องเบ็นเท็น
ไค เฉิน - ตัวละครจากเรื่องพาวเวอร์เรนเจอร์ ลอสท์ กาแล็คซี่
ไค ลุง - ตัวละครจากนิยายโดยเออร์เนสต์ บรามาห์
ดูเพิ่ม

คาอิ
ไคโตะ (แก้ความกำกวม)
อำเภอพรหมพิราม
ที่ตั้งและอาณาเขต

อำเภอพรหมพิรามห่างจากตัวจังหวัดประมาณ 30 กิโลเมตร ตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับอำเภอสวรรคโลก (จังหวัดสุโขทัย) และอำเภอพิชัย (จังหวัดอุตรดิตถ์)
ทิศตะวันออก ติดต่อกับอำเภอวัดโบสถ์
ทิศใต้ ติดต่อกับอำเภอเมืองพิษณุโลกและอำเภอบางระกำ
ทิศตะวันตก ติดต่อกับอำเภอกงไกรลาศและอำเภอศรีสำโรง (จังหวัดสุโขทัย)
การแบ่งเขตการปกครอง > การปกครองส่วนภูมิภาค

อำเภอพรหมพิรามแบ่งเขตการปกครองย่อยออกเป็น 12 ตำบล 123 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| 1. | พรหมพิราม |  | (Phrom Phiram) |  | 15 หมู่บ้าน |  |  | 7. | ตลุกเทียม |  | (Taluk Thiam) |  | 8 หมู่บ้าน |
| 2. | ท่าช้าง |  | (Tha Chang) |  | 13 หมู่บ้าน |  |  | 8. | วังวน |  | (Wang Won) |  | 10 หมู่บ้าน |
| 3. | วงฆ้อง |  | (Wong Khong) |  | 11 หมู่บ้าน |  |  | 9. | หนองแขม |  | (Nong Khaem) |  | 10 หมู่บ้าน |
| 4. | มะตูม |  | (Matum) |  | 6 หมู่บ้าน |  |  | 10. | มะต้อง |  | (Matong) |  | 12 หมู่บ้าน |
| 5. | หอกลอง |  | (Ho Klong) |  | 7 หมู่บ้าน |  |  | 11. | ทับยายเชียง |  | (Thap Yai Chiang) |  | 6 หมู่บ้าน |
| 6. | ศรีภิรมย์ |  | (Si Phirom) |  | 13 หมู่บ้าน |  |  | 12. | ดงประคำ |  | (Dong Prakham) |  | 11 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอพรหมพิรามประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลตำบลพรหมพิราม ครอบคลุมพื้นที่บางส่วนของตำบลพรหมพิราม
เทศบาลตำบลวงฆ้อง ครอบคลุมพื้นที่บางส่วนของตำบลวงฆ้องและตำบลมะต้อง
องค์การบริหารส่วนตำบลพรหมพิราม ครอบคลุมพื้นที่ตำบลพรหมพิราม (นอกเขตเทศบาลตำบลพรหมพิราม)
องค์การบริหารส่วนตำบลท่าช้าง ครอบคลุมพื้นที่ตำบลท่าช้างทั้งตำบล
องค์การบริหารส่วนตำบลวงฆ้อง ครอบคลุมพื้นที่ตำบลวงฆ้อง (นอกเขตเทศบาลตำบลวงฆ้อง)
องค์การบริหารส่วนตำบลมะตูม ครอบคลุมพื้นที่ตำบลมะตูมทั้งตำบล
องค์การบริหารส่วนตำบลหอกลอง ครอบคลุมพื้นที่ตำบลหอกลองทั้งตำบล
องค์การบริหารส่วนตำบลศรีภิรมย์ ครอบคลุมพื้นที่ตำบลศรีภิรมย์ทั้งตำบล
องค์การบริหารส่วนตำบลตลุกเทียม ครอบคลุมพื้นที่ตำบลตลุกเทียมทั้งตำบล
องค์การบริหารส่วนตำบลวังวน ครอบคลุมพื้นที่ตำบลวังวนทั้งตำบล
องค์การบริหารส่วนตำบลหนองแขม ครอบคลุมพื้นที่ตำบลหนองแขมทั้งตำบล
องค์การบริหารส่วนตำบลมะต้อง ครอบคลุมพื้นที่ตำบลมะต้อง (นอกเขตเทศบาลตำบลวงฆ้อง)
องค์การบริหารส่วนตำบลทับยายเชียง ครอบคลุมพื้นที่ตำบลทับยายเชียงทั้งตำบล
องค์การบริหารส่วนตำบลดงประคำ ครอบคลุมพื้นที่ตำบลดงประคำทั้งตำบล
อาชญากรรม

อำเภอนี้เป็นที่รู้จักจากคดีข่มขืนแล้วฆ่าเมื่อ พ.ศ. 2520
จุติ จำเริญเกตุประทีป

| จุติ จำเริญเกตุประทีป |
| --- | --- |
เกิด: 14 กันยายน พ.ศ. 2536 (31 ปี) จุติ จำเริญเกตุประทีป กรุงเทพมหานคร ประเทศไทย
ส่วนสูง: 185 เซนติเมตร
อาชีพ: นักแสดง นายแบบ นักร้อง
ปีที่แสดง: พ.ศ. 2553–ปัจจุบัน
ผลงานเด่น: แมน - พราว (2557)  ชนน - คู่ปรับฉบับหัวใจ (2558)  เฉินเปียว - กาลครั้งหนึ่งในหัวใจ (2559)  จอน อ่อนหวาน/จอน ลอซู - มือปืนพ่อลูกติด (2560)  อินธา - แม่สื่อปากร้าย ผู้ชายรสจัด (2561)  อินทัช - สุภาพบุรุษชาวดิน (2562)  พนา - ธิดาวานร (2564) อิทธิฤทธิ์ - บ่วงวิมาลา (2565)
สังกัด: ช่อง 7 เอชดี (2556–ปัจจุบัน)
จุติ จำเริญเกตุประทีป ชื่อเล่น  เมฆ (เกิด 14 กันยายน พ.ศ. 2536) เป็นนักแสดง ศิลปิน และนายแบบชาวไทย เกิดที่กรุงเทพมหานคร เริ่มเข้าสู่วงการบันเทิงการโดยเริ่มจากการประกวดเวทีเดินแบบหนุ่มคลีโอได้รับตำแหน่ง Gen Wire Guy 2010 จุติเริ่มเป็นศิลปินโปรเจ็กต์ The Artists I have A Dream เรียลลิตี้ที่ตามติดทุกขั้นตอนสู่การเป็นศิลปินของสังกัดจีเอ็มเอ็ม แกรมมี่ มีผลงานเช่น มิวสิกวิดีโอ หลังจากนั้นต่อมาจุติได้ลงนามสัญญาในฐานะนักแสดงในสังกัดช่อง 7HD มีผลงานละครเรื่อง ยมบาลเจ้าขา, ลูกผู้ชายพันธุ์ดี, พราว, กาลครั้งหนึ่งในหัวใจ และ แม่สื่อปากร้าย ผู้ชายรสจัด เป็นต้น
ประวัติ

จุติเกิดที่กรุงเทพมหานครเป็นบุตรคนเดียวมีบิดาและมารดาเป็นคนเชื้อชาติไทยและสัญชาติไทยนับถือศาสนาพุทธเกิดที่กรุงเทพมหานคร จุติจบการศึกษาจากโรงเรียนมัธยมศึกษาที่โรงเรียนเซนต์ฟรังซีสเซเวียร์ จึงศึกษาต่อในอุดมศึกษาระดับปริญญาตรีที่คณะนิเทศศาสตร์ สาขาวิทยุและโทรทัศน์ มหาวิทยาลัยรังสิต เมื่อในปี พ.ศ. 2559 และเข้าร่วมพิธีรับปริญญาบัตรและสำเร็จการศึกษาเมื่อวันที่ 11 ธันวาคม พ.ศ. 2559